જો કે છેલ્લા 22 વર્ષથી સતત જીતતી આવતી ભાજપ માટે આ પરિણામો ખરેખરમાં આંચકા સમાન છે. કોંગ્રેસ અને હાર્દિક પટેલની સહયારી મહેનત, નબળી પડતી ભાજપની મુશ્કેલી વધારવામાં સફળ રહી છે તેવું શરૂઆતી પરિણામોના આંકડા જોઇને લાગી રહ્યું છે. ત્યારે જ્યાં કોંગ્રેસમાં આ કારણે ખુશીની લહેર ફરી વળી છે ત્યાં જ ભાજપની બોલતી બંધ થઇ ગઇ છે. નોંધનીય છે કે ગુજરાત વિધાનસભાની ચૂંટણી માટે બપોરે 2 વાગ્યા સુધી ચિત્ર એકદમ સ્પષ્ટ થઇ જશે. પણ તે પહેલા 10 વાગ્યા સુધીના પરિણામોએ ભાજપને મીની આંચકો તો ચોક્કસથી આપી દીધો છે.